**Matemela Cyril Ramaphosa** (s. 17. marraskuuta 1952 Johannesburg) on eteläafrikkalainen poliitikko, ammattiyhdistysjohtaja ja apartheidin vastainen aktivisti. Hän oli Etelä-Afrikan varapresidentti vuodesta 2014 ja ANC-puolueen johtaja vuodesta 2017. Jacob Zuman erottua helmikuussa 2018 hän astui Etelä-Afrikan presidentin virkaan.

Tausta ja yksityiselämä
-----------------------

Ramaphosa syntyi vuonna 1952. Perhe asui aluksi Western Native Townshipissa, Transvaalissa. Vuonna 1962 perhe pakotettiin muuttamaan Sowetoon. Etniseltä taustaltaan Ramaphosa on venda.

Ramaphosa on ollut naimissa kolme kertaa. Ensimmäisestä liitosta Hope Ramaphosan (vuosina 1978–1989 päättyen avioeroon) kanssa hänellä on yksi poika. Vuonna 1991 Ramaphosa meni uusiin naimisiin liikenaisen Nomazizi Mtshotshisan kanssa, mutta erosi jo kaksi vuotta myöhemmin. Myös tästä liitosta on yksi lapsi. Vuodesta 1996 lähtien Ramaphosa on ollut naimisissa nykyisen vaimonsa Tshepo Motsepen kanssa, joka on miljardööri Patrice Motsepen sisko. Kolmannesta liitosta Ramaphosalla on kolme lasta. Vuonna 2017 Ramaphosa tunnusti, että hänellä oli ollut avioliiton ulkoinen suhde limpopolaisen lääkärin kanssa.

Vuonna 2015 Ramaphosan omaisuuden suuruudeksi arvioitiin 450 miljoonaa dollaria.

Varhainen poliittinen ura
-------------------------

Opiskellessaan lakia Etelä-Afrikan Turfloopin yliopistossa Ramaphosa osallistui opiskelijapolitiikkaan ja nousi paikallisen musta tietoisuus -järjestön puheenjohtajaksi. Vuonna 1982 Ramaphosa nousi vaikutusvaltaisen Kaivostyöläisten ammattiliiton (engl. *National Union of Mineworkers (NUM)*) pääsihteeriksi ja oli merkittävä hahmo COSATU:ssa koko 1980-luvun ajan. Vuonna 1991 hänet valittiin ANC:n pääsihteeriksi.

ANC:n pääsihteerinä Ramaphosan rooli oli keskeinen apartheidin päättämiseksi käydyissä neuvotteluissa. Vuonna 1994 Ramaphosa valittiin uudelleen ANC:n pääsihteeriksi Nelson Mandelan tuella. Vuonna 1996 Ramaphosa siirtyi liike-elämän palvelukseen.

Ramaphosa oli osakkaana ja johtajana Lonmin-yhtiössä, joka operoi platinakaivosta. Poliisi ampui 34 lakkoilevaa työläistä yhtiön kaivoksella Marikanassa 16. elokuuta 2012. Lisäksi 78 haavoittui. Ramaphosa oli kehottanut poliisia kovempiin otteisiin kaivosmiehiä vastaan. Marikanan tapauksesta järjestetty tutkimus vapautti Ramaphosan syyllisyydestä, mutta maan oppositio syyttää häntä edelleen. Pian tutkimuksen julkaisun jälkeen Ramaphosa nimitettiin maan varapresidentiksi.

Etelä-Afrikan presidenttinä
---------------------------

Joulukuussa 2017 ANC valitsi Ramaphosan johtajakseen viisivuotiskaudeksi. Hänen vastaehdokkaanaan oli presidentti Jacob Zuman entinen vaimo Nkosazana Dlamini-Zuma. Ramaphosa valittiin Zuman seuraajaksi myös maan presidenttinä helmikuussa 2018 ja uudelleen seuraavaksi viisivuotiskaudeksi toukokuussa 2019.

Helmikuussa 2020 Ramaphosa joutui murtovarkauden uhriksi. Murtomiehet olivat murtautuneet hänen Phala Phalan tilalleen Limpopon maakunnassa ja varastaneet väitteiden mukaan jopa neljä miljoonaa dollaria. Murtovarkaat saatiin kiinni tilalla ja heidän kuulusteltiin ja maksettiin pysymään hiljaisina tapahtuneesta. Koska rosvojen saaminen kiinni tapahtui varsin epämääräisissä oloissa, Etelä-Afrikan valtiollisen turvallisuuden päällikkö Arthur Fraser syytti kesäkuussa 2022 Ramaphosaa kidnappauksesta ja rosvojen lahjonnasta. Ei ole myöskään selvää miksi Ramaphosalla oli miljoonia Yhdysvaltain dollareita tilallaan piilotettuna sohvan sisään, ja nämä voivat olla peräisin korruptiosta ja rikkoa valuuttasäännöstelymääräyksiä. Ramaphosan mukaan käteistä oli vain 580 000 US-dollaria ja se oli peräisin buffalon myymisestä. Etelä-Afrikan korruption vastainen oikeusasiamies Kholeka Gcaleka vapautti Ramaphosan epäilyksistä kesäkuun lopussa 2023.

Kunnianosoituksia
-----------------

* Kuningas Abdulazizin ritarikunta (Saudi-Arabia, 2018)
* Leijonan kansallinen ritarikunta (Senegal, 2021)
* Bathin ritarikunta (Yhdistynyt kuningaskunta, 2022)

Lähteet
-------

1. ↑  Cyril Matamela Ramaphosa *South African History Online*. Viitattu 3.2.2020. (englanniksi)
2. ↑  Cyril Ramaphosa | President, Age, Phala Phala, & Farmgate *Encyclopædia Britannica*.  26.1.2024. Viitattu 11.2.2024. (englanniksi)
3. ↑  Kant, Aditya: Who is Cyril Ramaphosa? South Africa's President leading Ukraine peace mission *The Statesman*.  16.6.2023. Viitattu 11.2.2024. (englanniksi)
4. ↑  Blignaut, Maryn: Ramaphosa's son honours him on birthday, posts funny video of president vibing *Briefly*.  17.11.2021. Viitattu 11.2.2024. (englanniksi)
5. ↑  ‘Cyril was my sixth choice’ — Ramaphosa’s wife Tshepo Motsepe on how she met him *TimesLIVE*.  25.7.2023. Viitattu 11.2.2024. (englanniksi)
6. ↑  Cyril Ramaphosa *Forbes*.  2024. Viitattu 11.2.2024. (englanniksi)
7. 1 2  Complete your question: Cyril-ramaphosa? *Answers*. Viitattu 3.2.2020. (englanniksi)
8. ↑  ANC's Cyril Ramaphosa elected president of South Africa *Al Jazeera News*.  15.2.2018. Viitattu 3.2.2020. (englanniksi)
9. ↑  Essa, Azad: The meaning of Marikana *Al Jazeera News*.  16.8.2013. Viitattu 3.2.2020. (englanniksi)
10. ↑  Ramaphosa jatkaa Etelä-Afrikan presidenttinä – oli ainoa ehdokas tehtävään *Ilta-Sanomat*.  22.5.2019. Viitattu 3.2.2020.
11. ↑  Burke, Jason: Cyril Ramaphosa chosen to lead South Africa's ruling ANC party *The Guardian*.  18.12.2017. Viitattu 3.2.2020. (englanniksi)
12. ↑  Cyril Ramaphosa: Arthur Fraser accuses South Africa president of kidnapping and bribery *BBC News*.  2.6.2022. Viitattu 1.12.2022. (englanniksi)
13. ↑  Cyril Ramaphosa: South African president faces threat of impeachment over 'Farmgate' *BBC News*.  1.12.2022. Viitattu 1.12.2022. (englanniksi)
14. ↑  South Africa graft watchdog clears Ramaphosa in farm cash scandal *Al Jazeera*. Viitattu 7.11.2023. (englanniksi)
15. ↑  President Cyril Ramaphosa concludes successful visit to Saudi Arabia *South African Government*.  13.7.2018. Viitattu 11.2.2024. (englanniksi)
16. ↑  South African President visits Senegal *The Diplomatic Insight*.  8.12.2021. Viitattu 11.2.2024. (englanniksi)
17. ↑  King Charles III and The Gazette: Knight of the Garter *The Gazette*.  20.4.2023. Viitattu 11.2.2024. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Etelä-Afrikan presidentit |
| --- |
|  |
| Valtiollinen presidentti | 
* Charles Robberts Swart
* Jacobus Johannes Fouché
* Nicolaas Johannes Diederichs
* B. J. Vorster
* Marais Viljoen
* Pieter Willem Botha
* Frederik Willem de Klerk

 |
|  |
| Presidentti | 
* Nelson Mandela
* Thabo Mbeki
* Kgalema Motlanthe
* Jacob Zuma
* Cyril Ramaphosa

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |